ai4bharat/Pralekha huggingface dataset:
صحت اور خاندانی بہبود کی وزارت
بھارت نے ایک اور سنگ میل عبور کیا، واحد دن میں سب سے جانچ کا ریکارڈ قائم کیا
گذشتہ 24 گھنٹوں کے دوران 10.5 لاکھ سے زائد کووِڈ جانچیں انجام دی گئیں
ڈبلیو ایچ او کے ذریعہ دیے گئے مشورے کے مطابق تمام ریاستیں/ مرکز کے زیر انتظام علاقے یومیہ فی ملین 140 سے زائد جانچیں انجام دے رہے ہیں
نئی دہلی، 30 اگست 2020
بھارت نے کووِڈ۔19 کے خلاف جنگ میں ایک غیر معمولی سنگ میل عبور کر لیا ہے۔ پہلی مرتبہ، واحد دن میں ریکارڈ تعداد میں 10.5 لاکھ سے زائد کووِڈ جانچیں انجام دی گئیں۔
گذشتہ 24 گھنٹوں کے دوران 1055027 جانچیں مکمل کرنے کے ساتھ، بھارت نے یومیہ 10 لاکھ سے زائد نمونوں کی جانچ کی قومی تشخیصی صلاحیت کو مزید تقویت فراہم کی ہے۔
اس حصولیابی کے ساتھ جانچوں کی کل تعداد 4.14 کروڑ  سے تجاوز کر چکی ہے۔ کووِڈ۔19 سے متعلق ارتقاء پذیر عالمی صورتحال کو مدنظر رکھتے ہوئے، مرکز نے ریاستوں / مرکز کے زیر انتظام علاقوں کی حکومتوں کے ساتھ قریبی تال میل پیدا کرتے ہوئے نگہداشت سے متعلق حکمت عملی ’’جانچ کرنا، پتہ لگانا، علاج کرنا‘‘تیارکی اور اس کو نافذ کیا۔جانچ کے عمل میں تیزی لانے پر توجہ مرکوز کرنے سے مریضوں کی شناخت جلد ہو رہی ہے جس سے مریضوں کے رابطے میں آنے والوں کی بروقت اور مؤثر انداز میں تلاش یقینی ہوگئی ہے۔ اس کے بعد ہلکے اور معتدل طور پر بیمار افراد کو فور ی طور پر گھر میں آئیسولیشن کے لئے یا سہولیات مرکز بھیجا جاتا ہے جبکہ سخت بیمار لوگوں کو ہسپتال روانہ کیا جاتاہے۔
جانچ کی صلاحیت میں زبردست اضافے اور جانچوں کی مجموعی تعداد کے نتیجے میں فی ملین جانچوں کی تعداد میں غیر معمولی اضافہ رونما ہوا ہے۔ یہ تعداد آج 30044 کے بقدر ہے۔
’’کووِڈ۔19 سے پیداشدہ صورتحال میں عوامی صحت اور سماجی اقدامات کی ترتیب کے لئے عوامی صحتی معیار‘‘ کے موضوع پر ڈبلیو ایچ او نے اپنی رہنما ہدایات میں کووِڈ۔19 کے مشتبہ مریضوں کی مجموعی طور پر سخت نگرانی کرنے کا مشورہ دیا ہے۔ ڈبلیو ایچ او نے صلاح دی ہے کہ ایک ملک کو یومیہ فی ملین آبادی پر 140 جانچیں انجام دینے کی ضرورت ہے۔ دیگر حصولیابیوں میں، تمام ریاستوں / مرکز کے زیر انتظام علاقوں نے اس تعداد سے زیادہ جانچیں انجام دینے کا نشانہ عبور کر لیا ہے۔ بعض ریاستوں نے مثبت شرح کے قومی اوسط سے کم اوسط درج کرکے بہتر کارکردگی کا مظاہرہ پیش کیا ہے۔
جانچ کی حکمت عملی نے قومی تجربہ گاہ نیٹ ورک کی مستحکم توسیع کو بھی یقینی بنایا ہے۔ آج سرکاری شعبے میں 1003 تجربہ گاہوں اور 580 نجی تجربہ گاہوں کے ساتھ، مجموعی طور پر 1583 تجربہ گاہیں عوام کو جانچ سے متعلق جامع سہولیات فراہم کر رہی ہیں۔ ان میں شامل ہیں:
- ریئل ٹائم آر ٹی پی سی آر پر مبنی جانچ تجربہ گاہیں: 811 
- ٹرو نیٹ پر مبنی جانچ تجربہ گاہیں: 651 
- سی بی این اے اے ٹی پر مبنی جانچ تجربہ گاہیں: 121 
کووِڈ۔19 سے متعلق تکنیکی مسائل کے لئے صحیح اور تازہ ترین معلومات ، رہنما خطوط اور ایڈوائزری کے لئے برائے مہربانی باقاعدگی کے ساتھ ویب سائٹ https://www.mohfw.gov.in/ اور @MoHFW_INDIA دیکھتے رہیں۔
کووِڈ۔19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور @CovidIndiaSeva پر ارسال کیے جا سکے ہیں۔
کووِڈ۔19 سے متعلق کسی بھی قسم کے سوالات کے لئے برائے مہربانی وزارت برائے صحت و کنبہ بہود کے ہیلپ لائن نمبر +91-11-23978046 یا 1075  پر کال کریں۔ کووِڈ۔19 کے لئے ریاستوں / مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
کابینہ
کابینہ نے اجر م فلکی کے علوم میں سائنسی اور تکنیکی اشتراک کے لیے بھارت اور اسپین کے درمیان ایک مفاہمت نامے پر دستخط کرنے کی منظوری دے دی ہے
نئی دہلی، 04نومبر ،2020 / وزیر اعظم جناب نریندر مودی کی قیادت میں مرکزی کابینہ کو بینگلورو کے اجرام فلکی کے علوم کے بھارتی ادارے  اور انسٹیٹیو ڈی اسٹروفیسیکا ڈی کینیریاز  اور اسپین کے گرانٹیسن، ایس۔ اے۔  کے مابین ایک مفاہمت نامے پر دستخط کیے جانے کے بارے میں مطلع کیا ہے۔ جس کا مقصد اجرام فلکی کے علوم کے میدان میں سائنسی اور تکنیکی اشتراک پیدا کرنا ہے۔
اس مفاہمت نامے کے تحت جو سرگرمیاں انجام دی جائیں گی ان سے  نئے سائنسی نتائج برآمد ہوں گے؛  نئی ٹکنالوجی حاصل ہوگی؛  سائنس کے بارے میں بات چیت اور تربیت میں اضافہ کر کے صلاحیت سازی کی جائے گی،  مشترکہ سائنسی پروجیکٹس شروع کیے جائیں گے۔
مفاہمت نامے کے تحت مشترکہ تحقیقی پروجیکٹ تربیتی پروگرام ، کانفرنس، سیمینار وغیرہ منعقد کیے جائیں گے، جو سبھی اہل سائنسدانوں ، طلبا اور ٹکنالوجی کے ماہرین کے لیے ہوں گے اور انہیں سائنسی خوبیوں اور تجربات کی بنیاد پر مدد دی جائے گی۔ ٹیلی اسکوپ سے متعلق ٹکنالوجیز اور روبوٹک ٹیلی اسکوپس تیار کیے جائیں گے نیز مستقبل میں دیگر خصوصی اشتراک کیے جا سکیں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔04
U – 6939
(
پیٹرولیم اور قدرتی گیس کی وزارت
ایتھنول ایک متبادل ایندھن
نئی دہلی،3؍ فروری : پیٹرولیم اور قدرتی گیس کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ حکومت ایتھنول کے استعمال کو مرکعب اسٹاک کی شکل میں فروغ دیتی آئی ہے، جس کا مقصد ایتھنول بلینڈڈ ایتھنول آمیز پیٹرول  پروگرام کے تحت بائیو ایندھن سے متعلق قومی پالیسی - 2018 سے ہم آہنگ رہتے ہوئے اسے پیٹرول جیسے ایم ایندھن کے طور پر متعارف کرانا ہے۔
حکومت نے خام میٹریل کی بنیاد پر گنے اور غذائی اجناس سے ایتھنول کی پیداوار کو منظوری دے دی ہے۔ خوراک اور عوامی تقسیم کے محکمہ نے مطلع کیا ہے کہ ایتھنول کی پیداوار کی لاگت الگ الگ ڈسٹلری کے لحاظ سے ہوتی ہے اور اس کا انحصار مختلف عناصر مثلاً مٹیریل کی لاگت، تبدیلی لاگت، ڈسٹلری پلانٹ کی اثر انگیزی وغیرہ پر ہوتا ہے۔ اس کے علاوہ مذکورہ عوامل کو دھیان میں رکھتے ہوئے حکومت نے گنوں پر منحصر خام مواد سے ایتھنول کی سابق مل قیمت طے کی ہیں اور آئل مارکیٹنگ کمپنیوں نے دسمبر سے نومبر 21-2020 کی مدت کے لئے ایتھنول سپلائی سال کے لئے ایف سی آئی کے ساتھ نقصان ہوئے اور فاضل چاول سے ایتھنول کی قیمت طے کی ہے، جو حسب ذیل ہے۔
|
|
فیڈ اسٹاک کا زمرہ
|
|
ایکس- مل ایتھنول کی قیمت 
|
|
سی - بھاری گڑ
|
|
45.69
|
|
بی – بھاری گڑ
|
|
57.61
|
|
گنے کا جوس ؍ شکر ؍ شکر کا سیرپ
|
|
62.65
|
|
نقصان ہونے والا غذائی اجناس ؍ مکئی
|
|
51.55
|
|
فوڈ کارپوریشن آف انڈیا  چاول کے ساتھ فاضل چاول
|
|
56.87
مختلف فیڈ اسٹاک سے تیار کئے گئے ایتھنول کی صلہ بخش قیمتیں طے کی گئی ہیں تاکہ ای بی پی پروگرام کے تحت ایتھنول کی سپلائی کی حوصلہ افزائی کی جاسکے۔ صلہ بخش قیمتوں کے علاوہ مختلف فیڈ اسٹاک سے ایتھنول کی پیدا وار بھی اجازت دی گئی ہے تاکہ ای بی پی پروگرام کے تحت ایتھنول کی سپلائی کو بڑھایا جاسکے۔ اس کے علاوہ حکومت ایتھنول کی پیدا وار کو بڑھائے گی ،حکومت نے گڑ اور اناج پر مبنی نئی ڈسٹلری کے قیام کے لئے سود مند سبوینشن اسکیمیں نوٹیفائی کی ہیں اور موجودہ ڈسٹلری کی توسیع کے علاوہ دہری فیڈ ڈسٹلری کے قیام کے علاوہ زیرو لیکوڈ ڈسچارج سسٹم نصب کرنے کے لئے بھی نوٹیفائی کیا ہے۔
پچھلے تین ایتھنول سپلائی سال ای ایس وائی میں ای بی پی پروگرام کے تحت ایتھنول کی مقدار پبلک سیکٹر او ایم سی کو سپلائی کی گئی، جو حسب ذیل ہے:
|
|
ای ایس وائی
|
|
ای بی پی کے تحت حاصل کی گئی مقدار 
|
|
2017-18
|
|
150.50
|
|
2018-19
|
|
188.57
|
|
2019-20
|
|
173.03
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6576
(Visitor Counter : 154
امور داخلہ کی وزارت
دکانوں کے کھولنے کی اجازت دینے کے بارے میں وزارت داخلہ کے حکم کی وضاحت
نئی دہلی،25اپریل2020 وزارت داخلہ نے کل ایک حکم میں لاک ڈاؤن کے اقدامات کے دوران متحدہ نظر ثانی شدہ رہنما خطوط میں ترمیمات کی تھیں جن کا تعلق دکانیں کھولنے سے تھا۔ 
اس حکم کا مطلب یہ ہے کہ:
دیہی علاقوں میں: تمام دکانیں کھلیں گی سوائے ان دکانوں کے جو شاپنگ مالس میں واقع ہیں۔
شہری علاقوں میں: تمام اکیلی دکانیں، تمام پڑوسی دکانیں اور رہائشی کمپلیکسوں کی دکانوں کو کھلنے کی اجازت ہوگی۔ بازاروں / مارکٹ کمپلیکسوں اور شاپنگ مالس کی دکانوں کو کھولنے کی اجازت نہیں ہوگی۔
اس بات کی وضاحت کی جاتی ہے کہ ای-کامرس کمپنیوں کی طرف سے فروخت کی اجازت صرف ضروری اشیا کے لیے پہلے کی طرح جاری رہے گی۔
اس بات کی مزید وضاحت کی جاتی ہے کہ شراب کی فروخت اور دوسری اشیا کی فروخت کی اجازت نہیں ہوگی جیسا کہ کووڈ-19 بندوبست کے لیے قومی ہدایات میں بتایا گیا ہے۔
جیسا کہ متحدہ نظر ثانی شدہ رہنما خطوط میں کہا گیا ہے کہ ان دکانوں کو ان علاقوں خواہ وہ دیہی ہوں یا شہری کھولے جانے کی اجازت نہیں ہوگی جنھیں متعلقہ ریاستوں / مرکز کے زیر انتظام علاقوں نے بندش والے علاقے قرار دیا ہے۔
ریلوے کی وزارت
ریلوے بورڈ کا 67واں ریلوے ویک ایوارڈ فنکشن
ریلوے بورڈ کا 67 واں ریلوے ویک فنکشن سولہ جون 2022 کو ریل بھون نئی دہلی میں منعقد ہوا۔ ریلوے بورڈ کے چیئرمین اور سی ای او جناب ونے کمار ترپاٹھی نے فنکشن کی صدارت کی اور ایفیشنسی اینڈ ریسرچ سیکشن کوررننگ ایفیشنسی شیلڈ دی گئی۔ اس سیکشن کو عمدہ کارکردگی معاملے تیزی سے نمٹانے اور چابکدستی سے ریکارڈ رکھنے کے لئے منتخب کیا گیا ۔
جناب ونے کمار ترپاٹھی نے انعام یافتگان کو ان کی عمدہ کارکردگی کے لئے مبارکباد دی اور امید ظاہر کی کہ وہ مستقبل میں بھی بہترین نتائج دینے کے لئے خود کو وقف کریں گے۔
ریلوے بورڈ کے 32 افسران کو 22-2021 کے دوران بہترین کارگزاری کے لئے توصیفی اسناد نقد انعامات پیش کئے گئے۔ اس کے علاوہ 28 نقد انعامات اسپورٹس کے افراد کو اور تیرہ ایوارڈ کلچر فنکاروں کو دیئے گئے۔ ساتھ میں توصیفی سند بھی دی گئیں۔ ان لوگوں کو بین وزارتی اور آل انڈیا سول سروسز ٹورنامنٹوں میں ان کی نمایاں کارکردگی کے لئے انعامات دیئے گئے۔
مکانات اور شہری غریبی کے خاتمے کی وزارت
کابینہ نے بنگلور میٹرو ریل پروجیکٹ مرحلہ 2 اے اور مرحلہ2 بی کی منظوری دی
نئی دہلی:20 اپریل ، 2021: وزیر اعظم جناب نریندر مودی کی صدارت میں مرکزی کابینہ نے بنگلور میٹرو ریل پروجیکٹ مرحلہ 2 اے  اور مرحلہ 2 بی  جس کی کل لمبائی 58.19 کلومیٹر ہے، کی منظوری دی ہے۔ اس منصوبے کی تکمیل کی کل لاگت 14788.101 کروڑ روپے ہے۔
اس منصوبے پر عمل درآمد سے بنگلور کو بیحد ضروری اضافی سرکاری ٹرانسپورٹ کا بنیادی ڈھانچہ مہیا ہوگا۔
مقاصد:
اس منصوبے سے بنگلورو میں شہری نقل و حمل کے نظام کو ہموار کیا جائے گا، جو کہ انتہائی ترقی، نجی گاڑیوں کی تعداد میں اضافے اور شہر میں بھاری تعمیر کی وجہ سے دباؤ کا شکار ہے جس میں سفری بنیادی ڈھانچے اور صنعتی سرگرمیوں پر زور دیا گیا ہے اور لوگوں کو ایک محفوظ، قابل اعتماد اور آرام دہ عوامی ٹرانسپورٹ مہیا کرایا جائے گا۔
میٹرو پروجیکٹ اپنے آپ میں شہری نقل و حمل کے روایتی نظام پر ایک اختراع ہے۔ یہ پروجیکٹ ایک کفایتی اور موثر انداز میں دیگر شہری نقل و حمل نظام کے ساتھ انضمام پر مشتمل ہے جو صرف ڈیزائننگ، ٹکنالوجی اور ادارہ جاتی کے بندوبست کے اختراعی طریقوں کو اپنانے سے ہی ممکن ہے۔
-----------------------
ش ح۔م ع۔ ع ن
U NO: 3860
(Visitor Counter : 115
اقلیتی امور کی وزارتت
اقلیتوں سے متعلق اسکیموں کے لیے عالمی بینک کی فنڈنگ
اقلیتی امور کی وزارت نے 8 اگست 2015 کو نئی منزل کے نام سے ایک سنٹرل سیکٹر اسکیم  کا آغاز کیا تھا جس میں عالمی بینک کی جانب سے 50 فیصد فنڈنگ دی گئی تھی تاکہ ان اقلیتی نوجوانوں کو فائدہ پہنچایا جا سکے جن کے پاس اسکول کا کوئی باقاعدہ سرٹیفکیٹ نہیں ہے، یعنی وہ لوگ جو اسکول چھوڑنے والوں کے زمرے میں ہیں یا کمیونٹی تعلیمی اداروں جیسے مدارس میں تعلیم یافتہ ہیں۔ اس اسکیم نے رسمی تعلیم  اور مہارتوں کا ایک مجموعہ فراہم کیا اور استفادہ کنندگان کو بہتر روزگار اور ذریعہ معاش کی تلاش کے قابل بنایا۔
اس اسکیم کے تحت گرانٹس ریاستی حکومتوں کو جاری نہیں کی جاتی ہیں بلکہ اسکیم پر عمل درآمد کے لیے نامزد پروجیکٹ نافذ کرنے والی ایجنسیوں  کو جاری کی جاتی ہیں۔ اسکیم کے تحت 98,712 مستفیدین کو تربیت دی گئی ہے جن میں 50 فیصد سے زیادہ خواتین مستفید ہیں۔
اقلیتی امور کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں یہ معلومات فراہم کی۔
نوجوانوں کے امور اور کھیل کود کی وزارت
خواتین کی ہاکی کوچ شاپمین کا کہنا ہے کہ نیشنل گیمزشروع ہونے کا وقت بہت مناسب ہے
ہندوستان کی خواتین ہاکی کوچ یانیکے شاپمین دھیان چند ہاکی اسٹیڈیم میں اسپیکٹیٹرز گیلری میں 36 ویں نیشنل گیمز میں گروپ اسٹیج ایکشن کو دیکھتے ہوئے کافی وقت گزار رہی ہیں۔
سابق ڈچ مڈ فیلڈر یانیکے شاپمین ہندوستانی کیمپ کے لئے نئے چہروں کا انتخاب کرنے کے مقصد سے اسکاؤٹنگ دورے پر ہیں اور ان کا ماننا ہے کہ خواتین کی ہاکی کے لئے نیشنل گیمز کے شروع ہونے کا وقت بہت مناسب ہے۔
یانیکے شاپمین کا کہنا ہے کہ ‘‘نیشنل گیمز کے لئے اس 36 ویں ایڈیشن سےبہتر وقت نہیں ہو سکتا، کیوں کہ اس سے کھلاڑیوں کو بین الاقوامی کھیلوں کے لئے تیاری کا موقع ملے گا‘‘۔
ہندوستان کی خواتین کی ہاکی ٹیم ٹوکیو اولمپکس میں چوتھا مقام حاصل کرنے کے بعد ازسر نو تیاری کے مرحلے میں ہے اور کوچ ایسے کھلاڑیوں کے پول کو وسعت دینے کی خواہش مند ہیں جو کچھ کارنامہ انجام دے سکیں۔
ہندوستان کی خواتین ہاکی کی کوچ یانیکے شاپمین کی نظر اب ایف آئی ایچ نیشنل لیگ پر ہے جس کا انعقاد آئندہ ماہ اسپین میں کیا جائےگا۔ ان کا کہنا ہے کہ ’’ ہندوستان میں بہت زیادہ صلاحیت موجود ہے اور ایسے ٹورنامنٹ سے با صلاحیت کھلاڑیوں کو بہ آسانی شناخت کیا جا سکتا ہے۔ اس کے علاوہ میں یہاں خصوصی طور پر ہر یانہ ٹیم کو دیکھنے آئی ہوں کیوں کہ اس میں دس ہندوستانی کھلاڑی ہیں۔ مجھے ہندوستانی کھلاڑیوں کو ایک دوسرے کے خلاف کھیلتے دیکھ کر بہت اچھا لگا۔ جو کھلاڑی یہاں نہیں آ سکے ہیں ان کے لئے مجھے افسوس ہے کیوں ان کی ریاستوں نے اس موقع کا فائدہ نہیں اٹھایا‘‘۔
یانیکے شاپمین کا خیال ہے کہ ٹیلنٹ پول کو وسعت دینے کےلئے گھریلو ٹورنامنٹ بہت اہم ہیں، جن میں ہونہار کھلاڑیوں کو بین الاقوامی ممتاز کھلاڑیوں کے خلاف کھیلنے کا موقع ملتا ہے۔
انہوں نے کہا ’’کیمپ سے بین الاقوامی کھلاڑیوں کو اس طرح کے گھریلو مقابلوں میں حصہ لیتے ہوئے دیکھنا بہت لگا۔کسی بھی قومی سطح کے مقابلے میں حصہ لینے کے لئے ضروری ہے کہ گھریلو سطح کے مقابلہ میں حصہ لیاجائے اور ان مقابلوں میں دیگر کھلاڑی بھی شرکت کرسکتے ہوں۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-11157
(Visitor Counter : 75
صدر جمہوریہ کا سکریٹریٹ
صدر جمہوریہ ہند رام ناتھ کووند نے شجاعت کے ایوارڈ عطا کئے
صدر جمہوریہ ہند جناب رام ناتھ کووند نے آج  کو راشٹرپتی بھون میں منعقد دفاعی اعزاز دیئے جانے کی تقریب میں شجاعت کے ایوارڈز اور غیر معمولی خدمات کے اعزاز عطا کئے۔ دوسری شخصیات کے علاوہ اس موقع پر نائب صدر جمہوریہ ہند ایم-وینکیا نائیڈو، وزیراعظم جناب نریندر مودی اور وزیر دفاع بھی موجود تھے۔
کابینہ
مرکزی کابینہ نے یورپی یونین متبادل سرمایہ کاری فنڈ بندوبست ہدایات  کو تاحال بنانے کو منظوری دی، سیبی اور برطانیہ کے ایف سی اے کے درمیان مفاہمت نامے پر دستخط
نئی دہلی،19؍فروری،وزیراعظم جناب نریندر مودی کی صدارت میں مرکزی کابینہ نے بھارت کے سکیورٹی اینڈ ایکسچینج بورڈ  کی طرف سے متبادل سرمایہ کاری فنڈ بندوبست ہدایات  پر دستخط کی تجویز کو منظوری دے دی ہے اور اس کے لئے سیبی اور برطانیہ کے مالی حکمت عملی کی اتھارٹی  کے درمیان مفاہمت نامے پر دستخط کئے گئے ہیں۔ یہ فیصلہ 31 جنوری 2020 کو برطانیہ کے یورپی یونین سے علیحدگی کے بعد کیا گیا ہے۔
اہم اثرات:
برطانیہ 31 جنوری 2020 کو یورپی یونین سے علیحدہ ہوگیا ہے۔ برطانیہ کے ایف سی اے نے سیبی سے درخواست کی تھی کہ اگر ترمیم شدہ مفاہمت نامے پر یورپی یونین سے برطانیہ کی علیحدگی سے پہلے کی تاریخ میں دستخط نہیں ہوتے تو منتقلی کے اقدامات ممکن نہیں ہوں گے اور اس نے سیبی سے یہ بھی درخواست کی تھی کہ جتنی جلد ممکن ہوسکے نئے مفاہمت نامے پر دستخط کئے جائیں۔ فی الحال اس تجویز سے ہندوستان میں روزگار پر کسی قسم کا کوئی اثر پڑنے کی امید نہیں ہے۔
۔۔۔۔۔۔۔۔۔۔۔۔۔۔۔۔۔۔

U-826
(Visitor Counter : 77
امور داخلہ کی وزارت
راشٹریہ پرسکار پورٹل کا آغاز، مختلف ایوارڈز کے لیے نامزدگیاں کھل گئی ہیں
حکومت کی طرف سے ایک مشترکہ راشٹریہ پرسکار پورٹل  تیار کیا گیا ہے تاکہ حکومت ہند کی مختلف وزارتوں/محکموں/ایجنسیوں کے تمام ایوارڈز کو ایک پلیٹ فارم کے تحت لایا جا سکے جس کے نیجے میں شفافیت اورسرکاری شراکت داری  کو یقینی بنایا جا سکے۔ ۔ یہ پورٹل ہر شہری یا تنظیم کو حکومت ہند کی طرف سے قائم کردہ مختلف ایوارڈز کے لیے افراد/تنظیموں کو نامزد کرنے کی سہولت فراہم کرتا ہے۔
فی الحال، درج ذیل ایوارڈز کے لیے نامزدگی/سفارشیں کھلی ہیں:
- پدم ایوارڈ۔ آخری تاریخ 15 ستمبر 2022
- ڈجیٹل انڈیا ایورڈ 2022۔ آخری تاریخ 15 ستمبر 2022
- iii. جنگلات 2022 میں مہارت کے لئے قومی ایوارڈ ۔ آخری تاریخ 9 ستمبر 2022
- iv. نیشل واٹر ایورڈ 2022۔ آخری تاریخ 15 ستمبر 2022
- ناری شکتی پرسکار 2023 ، آخری تاریخ31 اکتوبر 2022
- vi. سبھاش چندربوس آپدا پربندھن پرسکار 2023۔ آخری تاریخ 30 ستمبر 2022
- جیون رکشا پدک۔ آخری تاریخ 30 ستمبر 2022
مزیدتفصیلات کے لئے اورنامزدگیا بھرنے کے لئے برائے مہربانی راشٹریہ پرسکار پورٹل پر وزٹ کریں۔
ا قتصادی امور کی کابینہ کمیٹی
کابینہ نے چینی کے20-2019 کے سیزن کے دوران اضافی ذخیرے کی نکاسی کے لئے چینی برآمداتی پالیسی کو منظوری دی
اس مالی سال کے دوران تقریبا60لاکھ ٹن چینی برآمد کی جائے گی
نئی دہلی،28؍اگست،وزیراعظم جناب نریندر مودی کی صدارت میں اقتصادی امور کی کابینہ کمیٹی نے 20-2019 کے چینی کے سیزن کے لئے چینی ملوں کو برآمدات پر یکمشت 10448 روپے فی میٹرک ٹن کی سبسدی فراہم کرنے کو منظوری دے دی ہے۔ اس مقصد کے لئے کل 6268 کروڑ روپے خرچ کئے جائیں گے۔
برآمدات پر مجموعی سبسڈی چینی کے 20-2019 کے سیزن کے لئے چینی ملوں کو زیادہ سے زیادہ قابل قبول بر آمداتی مقدار  کی حد کے اندر رہتے ہوئے 60 لاکھ میٹرک ٹن تک چینی کی برآمدات پر نقل وحمل اور دیگر اخراجات بین الاقوامی اور ملکی ٹرانسپورٹ اور مال ڈھلائی کے اخراجات کے لئے فراہم کی جائے گی۔
یہ سبسڈی چینی ملوں کی جانب سے گنا کسانوں کو ، اگر ان کے بقایا جات موجود ہیں، ان کے کھاتے میں براہ راست منتقل کی جائے گی تاکہ یہ چینی ملوں کے کھاتے میں شامل کی جاسکے۔  کی دفعہ 9.1  اور  کے ضابطوں کے تحت ہوگی اور یہ ڈبلیو ٹی او میں قابل قبول ہوگی)۔
18-2017 کے چینی سیزن کے دوران  چینی کی اضافی پیداوار کے پیش نظر اور 19-2018 کے چینی سیزن کو دیکھتے ہوئے 20-2019 کے آنے والے چینی سیزن میں بھی 142 لاکھ میٹر ک ٹن چینی کا اسٹاک موجود ہونے کا اندازہ ہے اور امید ہے کہ سیزن کے آخر میں یہ اسٹاک 162 لاکھ میٹرک ٹن تک پہنچ جائے گا۔
۔۔۔۔۔۔۔۔۔۔۔۔۔۔۔۔۔۔

U-3908
(Visitor Counter : 65
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 439ٹیکے لگائے گئے ہیں۔
ہندوستان میں سردست زیر علاج مریضوں کی تعداد 25,178 ہے۔
فی الحال زیر علاج مریضو ں کی شرح 0.06 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹے کے دوران 3,861 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 4,44,14,599 ہوگئی ہے۔
گزشتہ 24 گھنٹے کے دوران کووڈ کے 1,839نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.77 کروڑ ٹیسٹ کئے جا چکے ہیں، گزشتہ 24 گھنٹے میں 73,760 ٹیسٹ کیے گئے۔
خواتین اور بچوں کی ترقیات کی وزارت
خدمات / اسکیموں کے فائدے فراہم کرانے کے لئے شناختی دستاویزات
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ آنگن واڑی خدمات کے تحت استفادہ کنندگان کی شناخت آدھار کی بنیاد پر کی جاتی ہے۔ اس کو خدمات یا فائدے کی فراہمی کے لئے شناختی دستاویز کے طور پر استعمال کیا جاتا ہے جس سے شفافیت آتی ہے اور کام زیادہ کارگر طریقے سے انجام دیا جاتا ہے اور اس سے استفادہ کنندگان کو ان کا حق ملتا ہے۔ جن استفادہ کنندگان کےپاس آدھار کارڈ نہیں ہے ، فیلڈ کارکنان ا ن کی آدھار کارڈ حاصل کرنے میں مدد کرتے ہیں۔ اس وقت تک ان کو متبادل شناختی دستاویز کی بنیاد پر خدمات فراہم کرائی جاتی ہیں۔
تمام کووڈ ٹیکہ کاری مراکز پر کووڈ -19 ٹیکا لگوانے کے لئے حکومت ہند نے درج ذیل فوٹو شناختی کارڈوں کو منظور کیا ہے ۔ اس کا مقصد اس بات کو یقینی بنانا ہے کہ کووڈ-19 ٹیکا لگوانے کے لئے لوگوں کو زیادہ قسم کے شناختی دستاویز دکھانے کی سہولت ملے۔ کوون پورٹل پر رجسٹریشن کرانے کے لئے 18 سال سے زیادہ عمر کے شہری درج ذیل نو فوٹو شناختی دستاویز استعمال کر سکتے ہیں۔
1۔ آدھار کارڈ
2۔ ڈرائیو نگ لائیسنس
3۔ پین کارڈ
4۔ پاسپورٹ
5۔ پنشن پاس بک
6۔ این پی آر اسمارٹ کارڈ
7۔ ووٹر آئی ڈی 
8۔ منفرد معزوری کا شناختی کارڈ 
9۔ فوٹو والا راشن کارڈ
کوون پورٹل پر رجسٹریشن کرانے کے لئے 18تا 15 سال کے شہری درج ذیل 6 فوٹو شناختی دستاویز استعمال کر سکتے ہیں:
1۔ آدھار کارڈ
2۔ پین کارڈ
3۔ پاسپورٹ
4۔ منفرد معزوری کا شناختی کارڈ 
5۔ فوٹو والا راشن کارڈ
6۔ اسٹوڈنٹ فوٹو آئی ڈی کارڈ
قومی کووڈ -19 ٹیکہ کاری پروگرام کے تحت مقررہ شناختی کارڈوں  کے بغیر بھی افراد کے لئے ٹیکے کی سہولت فراہم کرائی جاتی ہے ، جس میں ایک اسپیشل طریق کار کے تحت ویکسی نیٹر کے ذریعہ آن سائٹ رجسٹریشن کے ذریعے 100 فیصد ٹیکہ کاری کی جاتی ہے۔ حکومت ہند نے مئی 2021 میں تمام ریاستوں/ مرکز کے انتظام خطوں کو کوون کے ذریعہ مقررہ شناخت کارڈوں کے بغیر افراد کی کووڈ 19 ٹیکہ کاری کے متعلق اسٹینڈرڈ آپریٹنگ پروسیجر  جاری کئے ہیں۔
اس سلسلے میں 4 فروری 2022 تک مجموعی ٹیکہ کاری کے 48.78 فیصد ٹیکے خواتین کو لگائے جو کہ ملک میں خواتین کے تناسب یعنی 48 فیصد کے تقریباً برابر ہے۔
اگر استفادہ کنندگان کے پاس آدھار کارڈ نہیں ہے تو انہیں متبادل شناختی دستاویزات کی بنیاد پر خدمات فراہم کرائی جاتی ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-1374
(Visitor Counter : 154
وزارت خزانہ
ڈی آر آئی نے 28 کروڑ روپے مالیت کا 55.61 کلو گرام غیرملکی سونا برآمد کیا
ایک بڑی کامیابی حاصل کرتے ہوئے ڈائریکٹوریٹ آف ریوینیو انٹلی جنس  کی دہلی ژونل یونٹ نے میانمار- انڈیا گولڈ اسمگلنگ نیٹ ورک کے خلاف کارروائی کرتے ہوئے 21 جنوری 2021 کو 2 مقامات دہلی اور لکھنؤ سے 8 افراد کے قبضے سے 28 کروڑ روپے مالیت کا 55.61 کلو گرام غیرملکی سونا برآمد کیا۔
ڈی آر آئی کو یہ پختہ اطلاع ملی تھی کہ میانمار سے ہند-میانمار سرحدکے ذریعے بڑی مقدار میں غیرملکی سونا کی اسمگلنگ ہوتی ہے، جسے ہندوستان کے مختلف علاقوں میں بھیجا جاتا ہے۔ کورونا کی وجہ سے نافذ لاک ڈاؤن میں جب ملک بھر میں تخفیف کی گئی ،تاکہ از سر نو اقتصادی سرگرمیاں شروع ہوں، توسونے کی ڈیمانڈ میں بھی اضافہ ہوا۔چنانچہ اس کے بعد اسمگلنگ کی سرگرمیاں بھی شروع ہوگئیں۔ لاک ڈاؤن کے دوران ہوائی راستوں کے بند ہونے کی وجہ سے اسمگلروں نے اپنا طریقہ کار تبدیل کردیا اور ہوائی راستوں کے بجائے انہوں نے ہند-میانمار سرحد کا استعمال اسمگلنگ کے لیے شروع کردیا۔
ان راستوں کی مسلسل نگرانی اور وسیع پیمانے پر اسمگلنگ کے امکانات کوذہن میں رکھتے ہوئے ڈی آرآئی کے حکام اپنی کوششیں جاری رکھی، جس کے نتیجے میں پچھلے 6 ماہ کے دوران بڑی مقدار میں اسمگل شدہ سونے کی برآمدگی کی ہے۔ ان میں ڈی آر آئی کے گوہاٹی ژونل یونٹ نے نومبر 2020 میں 51.33 کلو گرام اسمگل شدہ سونا برآمد کیا۔ اسی طرح اگست اور نومبر 2020 میں بھی ڈی آر آئی ژونل یونٹ نے بالترتیب 84 کلوگرام اور 66 کلو گرام اسمگل شدہ سونے کی برآمدگی کی۔ موجودہ 55.61 کلو گرام سونے کی دہلی ژونل یونٹ کے ذریعے برآمدگی اسی سلسلے کا ایک حصہ ہے۔ اسمگلنگ کو لے کر ڈی آر آئی کی طرف سے جاری اقدامات اور نگرانی کی وجہ سے اسمگلروں نے اپنے طریقہ کار کو بدلتے ہوئے کسی گاڑی کے بجائے انسانی طریقے سے اسمگلنگ کا سلسلہ شروع کردیا۔تازہ ترین آپریشن ‘‘گولڈن ٹرینگل ’’ کے نام سے شروع کیا گیا ، جس میں ڈی آر آئی کی دہلی اور لکھنؤ ژونل یونٹوں نے اشتراک کیا۔ انسانوں کے ذریعے اسمگلنگ کرنے کے طریقہ کار کا قلعہ قمع کرتے ہوئے ڈی آر آئی نے ایک بڑی کامیابی حاصل کی ہے۔ اس سلسلے میں اسمگلر اپنی کمر کے گرد ایک بیلٹ کی صورت میں سونا باندھ لیتے ہیں۔ ڈی آر آئی کے حکام نے اس طرح کے 5 مسافروں کو گرفتار کیا، جبکہ ڈی آر آئی کی لکھنؤ ژونل یونٹ نے تین مسافروں کو گرفتار کیا ہے۔ ان کی تلاشی لی گئی تو 335 سونے کی چھڑیاں برآمد ہوئیں، جن کا وزن 55.61 کلو گرام تھا۔ متذکرہ 8 افراد قبضے میں ہیں اور ان سے مزید تفتیش جاری ہے۔
وزیر مملکت برائے مالیات و کارپوریٹ امور جناب انوراگ سنگھ ٹھاکر نے ڈی آر آئی کی دہلی ژونل یونٹ کا دورہ کیا اور اس کامیاب برآمدگی کے لیے ڈی آر آئی کے افسران کو مبارک باد پیش کی گئی۔ اس موقع پر سی بی آئی سی کے چیئرمین اور ڈی آر آئی کے پرنسپل ڈی جی بھی موجود تھے۔ جناب ٹھاکر نے حکام کی کوششوں کی ستائش کی اور مستقبل قریب میں اس سے بڑی برآمدگی کے لیے ان کو حوصلہ بخشا۔
قانون اور انصاف کی وزارت
پریس اطلاع
آئین ہند کے آرٹیکل 217 کی شق  اور آرٹیکل 224 کی شق  کے ذریعہ تفویض کردہ اختیارات کا استعمال کرتے ہوئے صدر جمہوریہ نے بھارت کے چیف جسٹس سے مشورہ کرنے کے بعد نوٹی فکیشن بتاریخ 3 جنوری 2022 کے ذریعہ درج ذیل اشخاص کو ان کی ذمہ داری سنبھالنے کی تاریخ سے درج ذیل ہائی کورٹس کا جج / ایڈیشنل جج مقرر کیا ہے۔
|
|
نمبر شمار
|
|
نام 
|
|
ہائی کورٹ کا نام
|
|
l.
|
|
انیرودھ رائے، ایڈیشنل جج، کلکتہ ہائی کورٹ
|
|
کلکتہ ہائی کورٹ کے جج کے طور پر
|
|
2.
|
|
مادھو جیاجی راؤجامدار، ایڈیشنل جج، بامبے ہائی کورٹ
|
|
بامبے ہائی کورٹ کے جج کے طور پر
|
|
3.
|
|
امت بال چندر بورکر، ایڈیشنل جج بامبے ہائی کورٹ
|
|
4.
|
|
سری کانت دتاتریہ کلکرنی، ایڈیشنل جج بامبے ہائی کورٹ
|
|
5.
|
|
ابھے اہوجہ ، ایڈیشنل جج بامبے ہائی کورٹ
|
|
4 مارچ 2022 سے ایک سال کی نئی مدت کے لئے بامبے ہائی کورٹ ایڈیشنل جج کے طور پر
یہ اطلاع قانون اور انصاف کی وزارت کے محکمہ انصاف  کے ذریعہ جاری کئی گئی۔
۔۔۔۔۔۔۔۔۔۔۔
ش ح۔ا گ ۔ن ا۔
U-65
(Visitor Counter : 93
کانکنی کی وزارت
معدنیات کی کھوج کا قومی ٹرسٹ
کوئلہ ، کانکنی اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ ایم ایم ڈی آرقانون، 1957 میں مارچ 2021 میں ترمیم کی گئی تھی اور اب ترمیم شدہ قانون این ایم ای ٹی کو ایک غیر منافع بخش خود مختار ادارہ کے طور پر قرار دیا گیاہے۔ کام کاج کرنے کی آزادی این ایم ای ٹی کو اپنے مطلوبہ مقاصد کے حصول کے لیے ضروری لچک فراہم کرے گی۔
کان کنی کی وزارت نے این ایم ای ٹی کے لیے 12 نئی آسامیاں تشکیل کرنے کے لیے محکمہ اخراجات  سے منظوری حاصل کی ہے۔
کان کنی کی وزارت نے ملک میں معدنیات کی تلاش کو فروغ دینے کے لیے درج ذیل اقدامات کیے ہیں۔
- ایم ایم ڈی آرایکٹ 1957 میں مارچ 2021 میں ترمیم کی گئی تھی تاکہ نیشنل منرل ایکسپلوریشن ٹرسٹ  سے کھوج کرنے والی پرائیویٹ ریسرچ ایجنسیوں کےلئے فنڈ کا بندوبست کیا جا سکے۔ اب تک نو ایجنسیوں کو ایم ایم ڈی آر قانون کی دفعہ 4 کی دوسری شق کے تحت نوٹیفائی کیا گیا ہے ۔
- جیولوجیکل سروے آف انڈیا نے نیشنل جیو کیمیکل میپنگ، نیشنل جیو فزیکل میپنگ، نیشنل ایرو-جیو فزیکل میپنگ اور خصوصی تھیمیٹک میپنگ پروگرام جیسے پین انڈیا میپنگ پروجیکٹس پر زور دیا ہے جن سے معدنیات کی منظم ڈھنگ سےمعدنیات کی کھوج کے لیے نئے ممکنہ علاقوں کی وضاحت کرنے میں بہت زیادہ تعاون کی امید ہے۔
- او جی پی ایریا کو مزید بیس لائن اور ایکسپلوریشن ڈیٹا کو شامل کرنے کے ساتھ اپ ڈیٹ کیا گیا ہے اور اسے 18 معدنیات کے لیے 6.88 لاکھ مربع کلومیٹر کر دیا گیا ہے جو کہ 10 معدنیات کے لیے 5.71 لاکھ مربع کلومیٹر تھا۔
- ایم ای ایم سی ترمیمی ضابطہ 2021 کے بعد252 جیولوجیکل میمورنڈم جامع لائسنس کے طور پر نیلامی کے لیے 252 جیولوجیکل میمورنڈم متعلقہ ریاستی حکومتوں کے حوالے کیے گئے ہیں۔
- این ایم ای ٹی نے تحقیقاتی منصوبوں کے تیزی سے نفاذ کے لیے فنڈز کی منظوری اور جاری کرنے کے عمل کو ہموار کیا ہے۔ کچھ معدنیات کی تلاش کے لیے جامع لائسنس  ہولڈرز کے لیے تلاشی کے اخراجات کی جزوی ادائیگی کی ایک اسکیم تیار کی گئی ہے۔ این ایم ای ٹی مرکزی حکومت کی تنظیموں اور ریاست کے ڈی جی ایم ایس/ ڈی ایم جی ایس کے تلاش کے بنیادی ڈھانچے کو مضبوط بنانے کے لیے مالی مدد فراہم کرتا ہے۔
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں دی۔